Nadine Visser

| Nadine Visser |
| --- | --- |
 Visser vuonna 2018.
Henkilötiedot
Syntynyt: 9. helmikuuta 1995 (ikä 29) Hoorn, Alankomaat
Yleisurheilija
Pituus:  175
Paino:  60
Laji:  moniottelu, pika-aidat, pituushyppy
Valmentaja:  Bart Bennema
Ennätykset:  aidat 12,36 (2024) NR seitsenottelu 6 467 (2015) pituus 648 (2015)
 Tietolaatikko päivitetty 14.7.2024 
Aiheesta muualla
Kotisivu
Timanttiliiga
  [ Muokkaa Wikidatassa ]   
| Mitalit> Maa:   Alankomaat.Naisten yleisurheilu.Sisäratojen MM-kilpailut  | Mitalit> Maa:   Alankomaat.Naisten yleisurheilu.Sisäratojen MM-kilpailut  | Mitalit> Maa:   Alankomaat.Naisten yleisurheilu.Sisäratojen MM-kilpailut  | Maa:   Alankomaat> Naisten yleisurheilu. |
| --- | --- | --- | --- |
|  Pronssia | Birmingham 2018 | 60 m aitajuoksu |  |
| EM-kilpailut  | EM-kilpailut  | EM-kilpailut  |  |
|  Pronssia | Rooma 2024 | 4 × 100 m viesti |  |
| Sisäratojen EM-kilpailut  | Sisäratojen EM-kilpailut  | Sisäratojen EM-kilpailut  |  |
|  Kultaa | Glasgow 2019 | 60 m aitajuoksu |  |
|  Kultaa | Torun 2021 | 60 m aitajuoksu |  |
|  Hopeaa | Istanbul 2023 | 60 m aitajuoksu |  |
Nadine Visser (s. 9. helmikuuta 1995) on alankomaalainen yleisurheilija.
Visser saavutti vuonna 2014 alle 20-vuotiaiden MM-kilpailuissa pronssia sekä seitsenottelussa että pika-aidoissa. Hän sai pronssia 100 metrin aitajuoksussa alle 23-vuotiaiden Euroopan-mestaruuskilpailuissa 2015. Hän sijoittui Pekingin MM-kilpailuissa 2015 seitsenottelussa kahdeksanneksi.
Visser voitti alle 23-vuotiaiden Euroopan-mestaruuden 100 metrin aitajuoksussa 2017. Lontoon MM-kilpailuissa hän sijoittui seitsemänneksi sekä 100 metrin aitajuoksussa että seitsenottelussa. Hän voitti samana vuonna universiadikultaa 100 metrin aidoissa.
Visser saavutti Birminghamin sisäratojen MM-kilpailuissa 2018 pronssia 60 metrin aitajuoksussa ajalla 7,84. Välierissä hän juoksi Alankomaiden ennätyksen 7,83. Hän juoksi 100 metrin aitajuoksussa maansa ennätyksen 12,71 Tukholmassa 10. kesäkuuta 2018. Berliinin EM-kilpailuissa hän sijoittui samassa lajissa neljänneksi.
Visser voitti 60 metrin aitajuoksun sisäratojen Euroopan-mestaruuden Glasgow'ssa 2019 ajalla 7,87. Saman vuoden Dohan MM-kilpailuissa hän sijoittui 100 metrin aitajuoksussa kuudenneksi ajalla 12,66. Välierissä hän juoksi Alankomaiden ennätyksen 12,62. Toruńin sisäratojen EM-kilpailuissa 2021 hän voitti 60 metrin aitajuoksussa kultaa Alankomaiden ennätysajalla 7,77.
Visser saavutti IAAF World Relays -kilpailuissa pronssia 4 × 100 metrin viestissä 2021. Samana vuonna järjestetyissä Tokion olympialaisissa hän sijoittui 100 metrin aitajuoksussa viidenneksi ajalla 12,73. Hän paransi maansa ennätyksen elokuun lopulla Pariisissa aikaan 12,58 ja 9. syyskuuta Zürichissa lukemiin 12,51.
Visser karsiutui 100 metrin aitajuoksun välierissä Eugenen MM-kilpailuissa 2022. Saman vuoden Münchenin EM-kilpailuissa hän juoksi neljänneksi. Hän saavutti Istanbulin sisäratojen EM-kilpailuissa 2023 hopeaa 60 metrin aitajuoksussa ajalla 7,84. Hän karsiutui pika-aitojen välierissä Budapestin MM-kilpailuissa 2023 ja Glasgow'n MM-hallikilpailuissa 2024. Hän saavutti Rooman EM-kilpailuissa 2024 pronssia 4 × 100 metrin viestissä ja sijoittui viidenneksi 100 metrin aitajuoksussa. Heinäkuussa 2024 Visser paransi kolmesti maansa ennätystä. Ensin 7. heinäkuuta Hengelossa hän juoksi ajan 12,46 ja viikkoa myöhemmin La Chaux-de-Fondsissa 12,42 ja myöhemmin samana päivänä toisessa juoksussa 12,36.